:: সৈয়দ আলাওল :: কবিতা :: মিলনসাগর :: Sayed Alaol :: Poetry Poems :: MILANSAGAR ::
বলরাম দাস  - অন্যতম বৈষ্ণব পদকর্তা। তাঁর জন্ম ষোড়শ শতাব্দীর শেষে। তিনি নিত্যানন্দের অনুচর
ছিলেন। বৈষ্ণব কবিদের মধ্যে তাঁর স্থান জ্ঞানদাসের পাশে।
তাঁর অধিকাংশ পদই বাত্সল্য রসের যাতে তিনি অনন্য ছিলেন। রূপানুরাগ ও রসোদ্গারের পদেও তাঁর
কৃতিত্বের কথা সমালোচকরা স্বীকার করেন। "পাষাণ মিলাঞা যায় গায়ের বাতাসে" ( নিচের কবিতার
পাতায় পাঁচ নম্বর পদ ) অথবা "হিয়ার ভেতর হৈতে কে কৈল বাহির" ( নিচের কবিতার পাতায় ছয় নম্বর
পদ ) প্রভৃতি পংক্তি বাংলা সাহিত্যে কালজয়ী সম্মান লাভ করেছে।
আমরা মিলনসাগরে  কবি বলরামদাসের পদাবলী তুলে আগামী প্রজন্মের কাছে পৌঁছে দিতে পারলে এই
প্রচেষ্টাকে সফল মনে করবো।
বৈষ্ণব পদাবলীর "রাগ"
বৈষ্ণব পদাবলীর পদগুলি মূলত গান হিসেবেই রচনা করা হোতো। প্রায় প্রতিটি পদের শুরুতেই সেই পদটির
“রাগ”-এর উল্লেখ থাকে। তবে কিছু পদের আগে তার “রাগ”-এর উল্লেখ নেই এমনও পাওয়া গিয়েছে। বৈষ্ণব
পদাবলীর সংকলকগণ যখন তাঁদের সংকলনে পদ সাজান, তখন পর পর একাধিক গানের যদি একই সুর বা
রাগ থাকে, তাহলে তাঁরা প্রথম গানটিতে তার রাগ উল্লেখ ক’রে পরের গানটিতে রাগের যায়গায় “তথা রাগ”
বা “যথা” শব্দ বসিয়ে দিতেন, এই বোঝাতে যে পরের গানটি একই রাগাশ্রিত। কিন্ত এমনও পাওয়া গিয়েছে
যে একই গান বিভিন্ন সংকলকের সংকলনে ভিন্ন রাগাশ্রিত বলে উল্লেখিত। বহু পদই মুখে মুখে গীত
অবস্থায় পাওয়া গিয়েছে।  তাই  একই গান  বিভিন্ন  গায়কের মুখে ভিন্ন ভিন্ন সুরে পাওয়া গিয়ে থাকতেই
পারে। তাই অনেক বিদগ্ধজনেরা মনে করেন যে এখন আর পদের রাগের উল্লেখ না করলেও চলে। যে
যেমন সুরে চায়, গেয়ে আনন্দ লাভ করলেই এর সার্থকতা। আমরা অবশ্য যে সংকলন থেকে যে পদ
নিয়েছি, সেই সংকলনে উল্লেখিত রাগটি মিলনসাগরের পাতায় তুলে দিয়েছি। এমন হতে পারে বিশেষজ্ঞরা
অন্য সংকলনে সেই গানটির অন্য রাগ দেখতে পাবেন।
উত্স: ডঃ শিশির কুমার দাশ, সংসদ সাহিত্য সঙ্গী ২০০৩।
.         সুকুমার সেন, বৈষ্ণব পদাবলী, সাহিত্য অ্যাকাদেমি, ১৯৫৭।
কবি বলরামদাসের মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ১২.১.২০১০
...